**Примери дневних припрема**

**ПРИПРЕМА ЗА ЧАС БРОЈ 16**

|  |  |
| --- | --- |
| **Наставна тема:** | Jезик |
| **Наставна јединица:** | Упитне реченице. Упитник |
| **Тип часа:** | Обрада градива |
| **Циљ часа:** | Усвајање и проширивање знања из области граматике. Упознавање ученика са појмом упитне реченице (препознавање, изговор и примена). Развијање способности запажања, упоређивања, закључивања и повезивања. Развијање и неговање љубави према матерњем језику и свести о важности правилне језичке употребе (усмене и писмене културе). |
| **Очекивани исходи на крају часа:** | На крају часа ученик ће бити у стању да:  ‒ уочава, правилно изговара и саставља упитне реченице;  ‒ користи упитник на крају упитних реченица;  ‒ учествује у разговору поштујући уобичајена правила  комуникације и пажљиво слуша саговорника. |
| **Наставне методе:** | дијалошка, монолошка, демонстративна |
| **Наставна средства:** | Граматика О језику, 20. и 21. стр. |
| **Облици рада:** | фронтални, индивидуални, рад у пару |
| **Међупредметно повезивање:** | Свет око нас, Математика |

**ТОК ЧАСА**

|  |
| --- |
| Уводни део часа (5 минута) |
| ‒ Разговор са ученицима започети мотивационим питањем: Да ли знаш колико слова  има азбука? Ученике навести да уоче да су дали одговор на постављено питање.  Закључујемо: Када поставимо питање очекујемо одговор. *Да ли знаш колико слова*  *има азбука?* је упитна реченица.  ‒ Најава наставне јединице. |
| Главни део часа (30 минута) |
| ‒ Упитне реченице су реченице којима се нешто пита. Упитна реченица се завршава  упитником (?).  ‒Ученици читају питања, запажају упитнике на крају реченице и усмено одговарају на  питања (Граматика, стр. 20):  Шта је слово?  Ко је прилагодио азбуку?  Шта је реч?  Шта је реченица?  ‒ Рад на задацима у уџбенику, стр. 20. и 21:  1. Подвуци упитне реченице.  Јелена је купила сат.  Колико је сати?  Нисам била одавно код другарице.  Колико још треба да те чекам?  Зашто си ме позвала?  Ко је стигао први?  Колико имаш година?  Зашто си тужна?  2. На основу обавештајне реченице постави питање, као што је приказано.  Виолета лепо пева. Како Виолета пева?  Зоран брзо трчи.  Милован воли математику.  На мору је најлепше.  Рибе воле чисту воду.  Риста је тужан због оцене.  Хладна киша пада.  3. Рад у пару. Овај задатак уради са другом или другарицом. Смислите и запишите  питања, а затим одговоре, као што је приказано.  **Питање Одговор**  Колико имаш година? Имам осам година.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Завршни део часа (10 минута) |
| ‒ Самосталан рад: У тексту *Два писма*, Александра Поповића подвуци све упитне  реченице, а затим одговори на питања.  1. Колико укупно има упитних реченица у тексту?  2. Препиши најкраћу упитну реченицу из текста *Два писма.*  3. Колико речи има најдужа упитна реченица у задатом тексту?  ‒ Домаћи рад: Смисли шест питања за своје укућане. Запиши их у свеску, а потом  напиши и њихове одговоре. |

**ПРИПРЕМА ЗА ЧАС БРОЈ 107**

|  |  |
| --- | --- |
| **Наставна тема:** | Језичка култура |
| **Наставна јединица:** | Штампана слова латинице Zz, Žž |
| **Тип часа:** | Обрада градива |
| **Циљ часа:** | Овладавање техником читања и оспособљавање за разумевање прочитаног; развијање моторичких и интелектуалних способности. Стицање навика уредности, тачности и упорности. |
| **Очекивани исходи на крају часа:** | На крају часа ученик ће бити у стању да:  ‒ препозна и пише штампана слова Zz, Žž;  ‒ чита и разуме прочитано.  – поштује и примењује основна правописна правила;  – правилно састави дужу и потпуну реченицу;  – учествује у разговору и пажљиво слуша саговорника. |
| **Наставне методе:** | дијалошка, монолошка, демонстративна, текстуална и илустративна |
| **Наставна средства:** | Латиница, 14. и 15. стр. |
| **Облици рада:** | фронтални, индивидуални |
| **Међупредметно повезивање:** | Свет око нас, Ликовна култура. |

**ТОК ЧАСА**

|  |
| --- |
| Уводни део часа (5 минута) |
| Разговор са ученицима започети мотивационим питањем: Да ли знаш зашто се каже: „Зло је ко не зна, а учити се не да”?  - Најава наставне јединице. |
| Главни део часа (30 минута) |
| ‒ Подсећање на речи које почињу гласовима Z и Ž, имају их у средини или на крају.  ‒ Упознавање графичке структуре штампаних слова Zz, Žž.  ‒ Ученици исписују по један ред слова Zz, Žž у уџбенику (1. задатак)  ‒ Даљи рад на задацима у уџбенику:  2. Прочитај речи и подвуци слова латинице која си сада научио/научила.  кожа коза Зана нож жена Снежана Тоза  koža koza Zana nož žena Snežana Toza  3. Напиши називе животиња штампаним словима латинице. (Сликама су приказани јеж и коза.)  4. Спој линијом дате делове реченица. Добијене реченице препиши штампаним словима  латинице и стави одговарајуће реченичне знаке.  Тоза носи Жикине козе  Зоја мази зимском стазом  Миша шета кожни каиш  5. Допуни реченице речима које се налазе испод линије. Настави да пишеш словима као  што је започето.  Znanje je \_\_\_\_\_\_\_\_\_. Maša ima \_\_\_\_\_\_\_\_\_\_\_ .  (имање) (шишке)  Toša ima \_\_\_\_\_\_\_\_\_\_\_. Nataša \_\_\_\_\_\_\_\_\_\_ suknju.  (машине) (шије)  \_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_ seju.  (Синиша) (Маша)  ‒ Ученици који имају одређена предзнања у читању и писању латиничних слова  решавају ребус. (Решење:zebra) |
| Завршни део часа (10 минута) |
| ‒ Самосталан рад ученика:  1. Записивање слова Zz и ŽŽ у свеске (наизменично велико-мало слово).  2. Цртање предмета/бића/појаве чији назив почиње гласовима Zz и Žž.  ‒ Домаћи задатак: Написати наученим штампаним словима латинице што више речи  која у свом називу имају слова Zz и Žž и саставити једну реченицу. |

**ПРИПРЕМА ЗА ЧАС БРОЈ 116**

|  |  |
| --- | --- |
| **Наставна тема:** | Књижевност |
| **Наставна јединица:** | „Мама“, Душан Радовић |
| **Тип часа:** | Обрада градива |
| **Циљ часа:** | - развијање смисла и способности за правилно, течно, економично и уверљиво усмено и писмено изражавање, богаћење речника, језичког и стилског израза;  - увежбавање и усавршавање гласног читања (правилног, логичког и изражајног) и читања у себи (доживљајног, усмереног, истраживачког);  - оспособљавање за самостално читање, доживљавање, разумевање, свестрано тумачење и вредновање књижевноуметничког дела. |
| **Очекивани исходи на крају часа:** | На крају часа ученик ће бити у стању да:  ‒ изражајно чита песму;  ‒ разуме песничке слике;  – разликује стих и строфу;  – уочи стихове који се римују;  – користи различите облике усменог и писменог изражавања;  – поштује и примењује основна правописна правила;  – правилно састави дужу и потпуну реченицу и споји више реченица у  краћу целину;  – учествује у разговору и пажљиво слуша саговорника. |
| **Наставне методе:** | дијалошка, монолошка, текстуална, илустративна |
| **Наставна средства:** | Читанка, 12. и 13. стр. |
| **Облици рада:** | фронтални, ндивидуални |
| **Међупредметно повезивање:** | Свет око нас, Музичка култура |

**ТОК ЧАСА**

|  |
| --- |
| Уводни део часа (5 минута) |
| Разговор започети мотивационим питањима: Када дозиваш маму? Како ти мајка тада помогне? Како те утеши? Како се ти тада осећаш?  ‒ Најава наставне јединице и интерпретативно читање песме. |
| Главни део часа (30 минута) |
| ‒ Подсећање на биографију Душана Радовића: Био је један од најпознатијих дечјих писаца. Рођен је у Нишу, а умро у Београду. Био је уредник радио програма за децу. Неке од његових најпознатијих песама су: *Страшан лав*, *Да ли ми верујете*, *Плави зец* и многе друге.  ‒ Које сте песме и приче Душана Радовића читали у првом разреду? (*Најбоља мама на свету, Крокодокодил, Тужибаба*...)  ‒ Ученици читају песму у себи и издвајају непознате речи.  ‒ Објашњење непознатих речи.  ‒ Анализа песме:  1. У којим све ситуацијама дете из песме дозива маму?  2. Како се осећа дете када сева или када га неко јури?  3. Шта мислиш, како му мама тада помогне?  4. Да ли само мало дете зове маму када је гладно?  5. Шта ти не можеш да урадиш, па зовеш маму?  6. Како ти мама тада помогне?  7. Објасни стихове: „Кад спаваш... – Мамааа! Кад се будиш... – Мамааа!”  8. Зашто су маме деци важне?  9. Каква је мама у песми Душана Радовића?  10. Колико узвичних реченица запажаш у песми? Прочитај их тако да сваком изразиш осећање које је описано стиховима.  11. Запиши у свеску све ситуације у којима ти је потребна мама. Користи две тачке и запете.  ‒ Уочавање броја строфа и стихова у песми.  ‒ Проналажење риме.  ‒ Вежбе изражајног читања песме.  ‒ Говорна вежба на тему *Моја мама* према плану:  Како се зове твоја мама? Колико има година?  Опиши њен изглед. Како проводите време заједно? Како се осећаш кад си поред ње?  Зашто је она теби важна? |
| Завршни део часа (10 минута) |
| ‒ Ученици цртају ситуацију по избору у којој им мајка најчешће помаже.  ‒ Домаћи задатак: Напиши састав на тему *Моја мама*. |